
Narva Linnavalitsuse 22.07.2015 korralduse nr 700-k

„Munitsipaaleluruumi Spordi 4-33 Narvas


võõrandamisele mittekuuluvaks tunnistamine“ kehtetuks tunnistamine

1.  Asjaolud ja menetluse käik

Narva linna omandis on asustamata ühetoaline korter aadressil Spordi tänav 4-33, Narva (üldpind 21,7 m2). 

Narvas Spordi tänav 4-33 asuv munitsipaaleluruum on Narva Linnavalitsuse 22.07.2015.a.  korraldusega nr 700-k tunnistatud võõrandamisele mittekuuluvaks.

Spordi tänav 4-33 asuva munitsipaaleluruumi tehniline seisund nõuab investeeringute tegemist. Arvestades nimetatud korteri üldandmeid, iseloomustust, tehnilist seisukorda ja võlgnevuse summat on otstarbekas võõrandada munitsipaaleluruum aadressil Spordi tänav 4-33, Narva, avalikul suulisel enampakkumisel. 

Eluruumi võõrandamiseks avalikul suulisel enampakkumisel tuleb esmalt tunnistada Narva Linnavalitsuse 22.07.2015. a korraldus nr 700-k kehtetuks. 

Nimetatud küsimus vaadati läbi 21.01.2016 toimunud Narva Linnavalitsuse eluasemekomisjoni koosolekul, kus otsustati teha Narva Linnavalitsusele ettepanek tunnistada eelnimetatud korraldus kehtetuks. 

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Haldusmenetluse seaduse  § 64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
Vastavalt haldusmenetluse seaduse § 70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus

Tunnistada kehtetuks Narva Linnavalitsuse 22.07.2015 korraldus nr 700-k „Munitsipaaleluruumi Spordi tänav 4-33 Narvas võõrandamisele mittekuuluvaks tunnistamine“.

4. Rakendussätted 

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

